《书事 其二》
宋代·张侃

今年气候迟，五月寒尚在。花柳已稀疏，轩窗颇潇洒。

提携一书已，转盼十五载。自拂蛛蝥去，文字生光彩。

名起致人嫌，俗冗令我浼。袖手细旁观，小大立可待。

樵夫唱竹枝，渔人歌欸乃。清适付傥来，浪语免后悔。

吾家儒代耕，官卑谨勤怠。入夜倾碧香，聊用浇磊块。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。